《益津八景 其七 盐河春鸟》
明代·卢龙云

东风几日满城陬，冰雪凝寒已渐收。漠漠水云春自足，飞飞林泽鸟相求。

即看市近机仍狎，何必山深景更幽。翔集总缘天性在，偶来觞咏亦沧洲。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。